Студенттерімізді Бішкектегі жеңістерімен құттықтаймыз!
"Студенттерімізді Бішкектегі жеңістерімен құттықтаймыз!"|"/infocenter/news/14166/"
TITLE: Студенттерімізді Бішкектегі жеңістерімен құттықтаймыз!
URL: /infocenter/news/14166/
META: "Студенттерімізді Бішкектегі жеңістерімен құттықтаймыз!"|"/infocenter/news/14166/"
TOTAL WORDS: 282
DATE: 22.05.2024
AUTHOR(S):
TEXT: Біздің университеттің командалары 2024 жылдың 16-17 мамырында Қырғыз Республикасының астанасы Бішкек қаласының екі жетекші университеті - И. Ахунбаев атындағы Қырғыз мемлекеттік медицина академиясында және Б. Ельцин атындағы Қырғыз-Ресей Славян университетінде өткізілген халықаралық ғылыми іс-шараларға қатысып, табысты өнер көрсетіп, көптеген жоғары марапаттарға ие болды. Ельцин атындағы Қырғыз-Ресей Славян университетінің Медицина факультетінің 30 жылдығына арналған жас ғалымдар мен студенттердің жыл сайынғы XXII ғылыми-практикалық конференциясында және морфология мен практикалық дағдылар бойынша III халықаралық студенттік олимпиадада университетіміздің студенттері Мамырбек Жасмин, Хамит Нұрай, Дәулетбай Сұлтанбек, Иманғазиева Жәмила, Абдусалямова Регина, Серікбай Зере тамаша өнер көрсетті, ғылыми меңгерушілері А. Аубакиров атындағы адам анатомия кафедрасының меңгерушісі, профессор Алмабаева Айгүл Ыдырысқызы және доцент Айтенова Назым Джамбуловна. Ресей мен Өзбекстаннан келген студенттермен қатар күрделі сайыста біздің студенттер ғылыми баяндамалар жасағаны үшін және анатомия, жедел жәрдем, гистология пәндері бойынша жоғары дайындық деңгейін танытқаны үшін жоғары жүлделі орындарға ие болды. Ахунбаев атындағы Қырғыз мемлекеттік медицина академиясының 85 жылдығына арналған морфологиялық және іргелі пәндер бойынша медициналық жоғары оқу орындарының студенттеріне арналған ІІ халықаралық олимпиадада, біздің екінші құрамамыз командалық есепте құрметті 1-орынға ие болды және жеке пәндерден көптеген жүлделер алды. Студенттер Қадырхан Қызжан, Ирисдавлатов Нұрәлі, Сейділдә Дастан, Шораева Айназ, Жаңабай Расул, Қабиболла Бейбарыс, Жидков Адлер, Андакулов Дарын табандылық пен жеңіске деген жігер танытты, олардың тәлімгерлері А. Аубакиров атындағы адам анатомия кафедрасының профессоры Сулейменова Фатима Машимовна, аға оқытушы Гурьева Надежда Васильевна және патологиялық анатомия кафедрасының ассистенті Нургалиева Акбота Ертисбаевна. Жеңімпаздарымыз қалыпты және топографиялық анатомия, патологиялық анатомия, физиология, патологиялық физиологиядан жақсы дайындық пен білімдерін көрсетіп Университетіміздің халықаралық деңгейдегі жоғары мәртебесін дәлелдеді!. Студенттеріміздің жеңіп алған жүлделері Астана медицина университеті КЕАҚ білім нәрімен сусындап, лайықты шәкірттер дайындаған профессор-оқытушылар құрамының еңбегіне берілген жоғары баға. Студенттер мен олардың ұстаздарын жеңістерімен құттықтаймыз және алдағы уақытта да университетіміздің игілігі үшін табыстар мен жетістіктер тілейміз!
